smcproject/ml-wiki-sentences huggingface dataset:
ജി-പ്രോട്ടീൻ കപ്പിൾഡ് റിസപ്റ്റർ (G-protein-coupled receptor) കുടുംബത്തിലുൾപ്പെടുന്ന ഇവ പ്രകാശസംവേദനത്വത്തിൽ അതീവക്ഷമതയുള്ള തന്മാത്രകളാണ്.
മങ്ങിയവെളിച്ചത്തിലാണ് ഇവ കാര്യക്ഷമമായി പ്രവർത്തിക്കുന്നത്.
പ്രകാശസാന്നിദ്ധ്യത്തിൽ റെറ്റിനാലും ഓപ്സിനുമായി വിഘടിക്കുന്ന ഇവ 30 മിനിറ്റിനുശേഷമേ പൂർണ്ണമായും പുനഃസംയോജിക്കുന്നുള്ളൂ.
റോഡോപ്സിനിലെ മാംസ്യതന്മാത്രയാണ് ഓപ്സിൻ.
35-55 വരെ കിലോ ഡാൾട്ടൺ തന്മാത്രാഭാരമുണ്ടിവയ്ക്ക്.
റെറ്റിനാൽ എന്ന കോഫാക്ടറുമായി ഇവ സഹസംയോജകബന്ധനം സൃഷ്ടിക്കുന്നു.
ഏഴോളം ട്രാൻസ്മെംബ്രെയ്ൻ ഹെലിക്സുകളുടെ ഒരു ബണ്ടിൽ മാംസ്യതന്മാത്രകളാൽ പരസ്പരബന്ധിതമായ നിലയിലാണ് ഓപ്സിൻ സ്ഥിതിചെയ്യുന്നത്.
ഇതിലെ ഏഴാമത്തെ ഹെലിക്സിലെ ലൈസീൻ എന്ന അമിനോഅമ്ളത്തിനോട് ചേർന്നാണ് റെറ്റിനാൽ സ്ഥിതിചെയ്യുന്നത്.
ഭക്ഷത്തിലുൾപ്പെടുന്ന ബീറ്റാ കരോട്ടിനിൽ നിന്ന് ബീറ്റാ കരോട്ടീൻ മോണോ ഓക്സിജനേയ്സ്(beta-carotene 15,15'-monooxygenase) എന്ന രാസാഗ്നിയുടെ പ്രവർത്തനഫലമായി ജീവകം A ഉണ്ടാകുന്നു.
ഇതിൽ നിന്നാണ് റെറ്റിനോളും പിന്നീട് റെറ്റിനാലും രൂപപ്പെടുന്നത്.
പ്രകാശപ്രവർത്തനത്താൽ 11 സിസ്-റെറ്റിനാൽ(11-cis-retinal) ആൾ-ട്രാൻസ് റെറ്റിനാൽ( all-trans-retinal) ആയി മാറുമ്പോൾ ഓപ്സിൻ മാംസ്യത്തിലും ഘടനാപരമായ മാറ്റങ്ങൾ ഉണ്ടാകുന്നു.
ഇത് വ്യൂഹത്തിലെ ജി-പ്രോട്ടീൻ ട്രാൻസ്ഡ്യൂസിനെ ഉത്തേജിപ്പിക്കുകയും ഒരു സെക്കൻഡ് മെസ്സൻജർ സന്ദേശവിനിമയപ്രക്രിയയ്ക്ക് തുടക്കമിടുകയും ചെയ്യുന്നു.
വർണ്ണരാജിയിലെ പച്ച-നീല തരംഗങ്ങളെയാണ് ഇവ നന്നായി ആഗിരണം ചെയ്യുന്നത് എന്നതിനാൽ ഇവയെ വിഷ്വൽ പർപ്പിൾ എന്നും വിളിക്കുന്നു.
മോയിൻകുട്ടി വൈദ്യർ ഇംഗ്ലീഷ് വിലാസം https://ml.wikipedia.org/wiki/Moyinkutty_Vaidyar കൊണ്ടോട്ടിയിലെ മോയിൻകുട്ടിവൈദ്യാർ സ്മാരക മന്ദിരം മോയിൻകുട്ടി വൈദ്യർ സ്മാരകത്തിലെ പഠനകേന്ദ്രം
മാപ്പിളപ്പാട്ടിന്റെ കളിത്തോഴൻ എന്ന വിശ്വ ഖ്യാതി നേടിയ ആധികാരികനായ വ്യക്തിയാണ് മഹാകവി എന്ന വിശേഷണത്തിലാണു് മോയിൻകുട്ടി വൈദ്യർ .
(ജീവിത കാലയളവ് കൃസ്തു വർഷം 1852–1892).
മലയാളം കലർന്ന തമിഴ് ,  മലയാളം കലർന്ന സംസ്കൃതം , അറബി എന്നീ ഭാഷകളെകോർത്തിണക്കിയാണു്  വൈദ്യർ മാപ്പിളപ്പാട്ടു്കള്ക്ക് രൂപം നൽകിയത് .
ഇരുപതാമത്തെ വയസ്സിലാണു് അദ്ദേഹം തന്റെ ആദ്യ കാൽപനിക ഇതിഹാസകാവ്യം ബദറുൽ മുനീർ ഹുസ്നുൽ ജമാൽ (1872) രചിച്ചതു്.
അജ്മീറിലെ രാജാവായ മഹ്സിന്റെ മകൾ ഹുസ്നുൽ ജമാലും അദ്ദേഹത്തിന്റെ മന്ത്രി മസ്മീറിന്റെ പുത്രൻ ബദറുൽ മുനീറും പ്രണയം കൽപനാസൃഷ്‌ടമായ ഇതിവൃത്തമാക്കിയായിരുന്നു വൈദ്യർ ബദറുൽ മുനീർ ഹുസ്നുൽ ജമാൽ രചിച്ചതു്.
പരിശുദ്ധമായ കല്‌പനാശക്തിയോടെയാണു് കവിതയിലെ ഏറെക്കുറേ ഭാഗങ്ങളും തയ്യാറാക്കിയിരുന്നതു്.
നായകന്റെ പക്ഷിയിലേക്കും തിരിച്ചുമുള്ള രൂപമാറ്റവും ജിന്നിന്റെ പരസ്‌പരപ്രവർത്തനങ്ങളുമൊക്കെ കവിതയിൽ മനോഹരമായി ചിത്രീകരിച്ചിരിക്കുന്നു.
മലപ്പുറം ജില്ലയിലെ കൊ​ണ്ടോട്ടിക്കടുത്തു് ഓട്ടുപാറയിൽ ഉണ്ണി മമ്മദ് കുഞ്ഞാമിന ദമ്പതികളുടെ മകനായാണ് മോയിൻകുട്ടി ജനിച്ചത് .
ഉണ്ണിമുഹമ്മദ് ഒരു ആയുർവ്വേദ വൈദ്യനും കവിയുമായിരുന്നു.
മോയിൻകുട്ടിയുടെ കാലശേഷം അദ്ദേഹത്തിന്റെ ഹിജ്റയുടെ 27-ാമത്തെ ഇശൽ മുതൽ ബാക്കി പൂർത്തിയാക്കിയതു് ഉണ്ണി മമ്മദായിരുന്നു.
ബാപ്പായിൽ നിന്നും മോയിൻകുട്ടി ആയുർവ്വേദ ചികിത്സ പഠിക്കുകയുണ്ടായി.
അതോടൊപ്പം തമിഴ്, സംസ്കൃതം, അറബി തുടങ്ങിയ ഭാഷകൾ അദ്ദേഹം ആഴത്തിൽ പഠിച്ചു.
1892 -ൽ അദ്ദേഹം അകാലത്തിൽ (40-ാം വയസ്സിൽ)നിര്യാതനായി.
അന്നദ്ദേഹത്തിനു് രണ്ടു് പുത്രന്മാരും ഒരു പുത്രിയും ഉണ്ടായിരുന്നു.
മോയിൻകുട്ടിയുടെ മക്കളുടെ കാലശേഷം  സന്തതിപരമ്പരയാരും തന്നെ അതിജീവിച്ചില്ല.
കൊണ്ടോട്ടിയിൽ ഇദ്ദേഹത്തിന്റെ പേരിൽ, മഹാകവി മോയീൻകുട്ടി വൈദ്യർ മാപ്പിള കലാ അക്കാദമി എന്ന പേരിലൊരു സ്മാരകം പണി കഴിപ്പിച്ചിട്ടുണ്ട്.
മാപ്പിളപ്പാട്ട് ലോകത്തെ ആചാര്യനാണ് മോയിൻ കുട്ടി വൈദ്യർ.
ചടുലമായ പദപ്രയോഗങ്ങൾ കൊണ്ട് ഇശൽ പാട്ടുകളെ മാസ്മരിക പാതയിൽ അടയാളപ്പെടുത്തിയ വൈദ്യരുടെ രചനകൾ ഒരു കാലഘട്ടത്തിന്റെ മധുരമുള്ള ഈണങ്ങളായിരുന്നു.
ജന്മി വാഴ്ചയ്ക്കും കോളനി വാഴ്ചയ്ക്കും എതിരായി അറബി മലയാളത്തിൽ എഴുതിയ ഗാനങ്ങൾ ബിട്ടിഷ് അധികാരികൾ പലപ്പോഴും പിടിച്ചെടുത്തിരുന്നു.
ഓട്ടുപാറ വിട്ടിൽ ഉണ്ണിമമ്മദ് വൈദ്യയാർ-കുഞ്ഞാമിന ദമ്പതികളുടെ മകനായി 1852-ൽ മലപ്പുറം ജില്ലയിലെ കൊണ്ടോട്ടിയിൽ ആണ്‌ വൈദ്യർ ജനിച്ചത്‌.
വൈദ്യചികിൽസാ കുടുംബത്തിൽ അംഗമായ മോയിൻകുട്ടിയെ ഒരു ചികിൽസകനാകാനായിരുന്നു പിതാവ് ഉണ്ണിമമ്മദ് വൈദ്യരുടെ തിരുമാനം എന്നാൽ തന്റെ ജീവിതം ഇശലുകളുടെ ലോകത്തിന് സമർപ്പിക്കാനായിരുന്നു വൈദ്യർക്ക് താൽപര്യം.
അറബി, ഇംഗ്ലീഷ്, പാർഷി, തമിഴ്, സംസ്കൃതം, കന്നഡ, ഹിന്ദി, ഉറുദു തുടങ്ങിയ ഭാഷകൾ ചെറുപ്രായത്തിൽ തന്നെ വശത്താക്കി.
വിവിധ ഭാഷകളിൽ ഉള്ള പ്രാവിണ്യവും സർഗവൈഭവവും കൊണ്ട് സങ്കര പദപ്രയോഗങ്ങൾ അണിയിച്ച് ഒരുക്കി ഇശലുകളുടെ ലോകത്ത് തന്റെ സ്വന്തം ഇടം പടുത്തുയർത്തി.
അത് ഒരു മഹാനായ കവിയുടെ ഇമ്പം തുളുമ്പുന്ന ആശയ വട്ടങ്ങളായിരുന്നു.
മാപ്പിളപാട്ട് ഗാന ശാഖയ്ക്ക് ഏറ്റവും അധികം സംഭാവനകൾ നൽകിയ കവിയാണ് വൈദ്യർ.
വളരെ അധികം കലാസൃഷ്ടികൾ മലയാളിക്ക് വൈദ്യർ സമ്മാനിച്ചിട്ടുണ്ട്.
നാൽപ്പത് വയസ്സുവരെ മാത്രമാണ് വൈദ്യർ ജിവിച്ചത്.
ബദറുൽമുനീർ ഹുസ്നുൽജമാൽ, ബദർകിസ്സപ്പാട്ട്, സലസീൽ, എലി പട, ഒട്ടകത്തിന്റെയും മാനിന്റെയും കഥ, ഹിജ്റ, കിളത്തിമാല, മലപ്പുറം പട, ഉഹ്ദ്പട പാട്ട്, തീവണ്ടി ചിന്ത്‌, സലിഖത്ത്, മുല്ലപ്പു ചോലയിൽ, കറാമത്ത് മാല, തുടങ്ങിയ ധാരാളം കലാ സൃഷ്ടികൾ വൈദ്യരുടെ തുലികയിൽ വിരിഞ്ഞിട്ടുണ്ട്.
തൻറെ ഇരുപതാമത്തെ വയസിലാണ് അദ്ദേഹം അതിപ്രശസ്തമായ ബദറുൽ മുനീർ ഹുസ്നുൽ ജമാൽ എഴുതിയത്.
പ്രണയം പ്രമേയമായി മാപ്പിളപ്പാട്ടുകൾ വന്നുതുടങ്ങിയത് ഈ കൃതിയോടെയാണ്.
ഒരു പേർഷ്യൻ പ്രണയകഥയാണ് ഈ കാവ്യത്തിന് അവലംബം.
പിതാവിനെ ധിക്കരിച്ച് കാമുകനെ വരിക്കാൻ ധൈര്യപ്പെടുന്ന കാമുകിയുടെ കഥയാണിത്.
ഹിന്ദ് രാജ്യത്തെ മഹാസീൻ രാജാവിൻറെ മകളായ ഹുസ്നുൽ ജമാലും മന്ത്രിയായ  മസാമീരിൻറെ മകൻ ബദറുൽ മുനീറും തമ്മിൽ ബദ്ധാനുരാഗത്തിലാകുന്നു.
ഇതിൽ അസൂയാലുക്കളായ ജിന്നുകളും മനുഷ്യരുമായ കഥാപാത്രങ്ങൾ ഇവരുടെ പ്രണയത്തിന് വിലങ്ങുതടികൾ സൃഷ്ഠിക്കാൻ ശ്രമിച്ചുകൊണ്ടിരിക്കുന്നു.
എല്ലാ പരീക്ഷണങ്ങളെയും അതിജീവിക്കുന്ന കമിതാക്കൾ ഒടുവിൽ നല്ലവരായ ചില ജിന്നുകളുടെ സഹായത്തോടെ ഒന്നാവുന്നു.
മോയിൻകുട്ടി വൈദ്യർ അറബിമലയാളത്തിൽ എഴുതിയ ഈ പാട്ടുകാവ്യത്തിൻറെ ശീലുകളിൽ പലതും പിന്നീട് മധുരമൂറുന്ന ഗാനങ്ങളായി മാറിയിട്ടുണ്ട്.
മലയാള സിനിമയിലും ഇത്തരം ഗാനങ്ങൾ കാണാം.
ഈ ഗാനങ്ങളിൽ പലതും പിന്നീട് ഒപ്പനപ്പാട്ടുകളായും ഉപയോഗിക്കപ്പെട്ടു.
പിന്നീടുവന്ന മാപ്പിളപ്പാട്ടുകളിൽ പലതും ഈ പാട്ടുകാവ്യത്തിൻറെ ചുവടുപിടിച്ച്.
എഴുതപ്പെട്ടവയാണ്.
മോയിൻകുട്ടി വൈദ്യരുടെ പ്രണയകാവ്യത്തിൻറെ നാലാം ഇശൽപൂമകളാണെ ഹുസുനുൽ ജമാൽ പുന്നാരത്താളം മികന്തബീവി..
എന്നു തുടങ്ങുന്ന ഗാനം ഇക്കൂട്ടത്തിൽ വളരെ പ്രശ്സതമാണ്.
മോയിൻകുട്ടി അവസാനം എഴുതിയത് ഹിജ്റ എന്ന കൃതിയാണ്.
26 പാട്ടുകൾ മാത്രമാണ് വൈദ്യർക്ക് ഹിജ്റയിൽ എഴുതാൻ സാധിച്ചത്.
രോഗബാധിതനായ വൈദ്യർ 1892-ൽ ലോകത്തോട് വിടപറഞ്ഞു.
അവസാനം ഹിജ്റ പൂർത്തികരിച്ചത് പിതാവ് ഉണ്ണി മമ്മദ് വൈദ്യർ ആയിരുന്നു.
കൃതികൾ ബദർ പടപ്പാട്ട് ബദറുൽ മുനീർ ഹുസ്നുൽ ജമാൽ എലിപ്പട (പഞ്ചതന്ത്രം കഥയെ ആസ്പദമാക്കി എഴുതിയതു്) ഒട്ടകത്തിന്റെയും മാനിന്റെയും കഥ സലാസീൽ ബൈത്തില്ല ഹിജ്റ കിളത്തിമാല സ്വലീഖത്ത് ഉഹദ് പടപ്പാട്ടു് മുല്ലപ്പുഞ്ചോലയിൽ തീവണ്ടിച്ചിന്ത് കറാമത്ത് മാല അവലംബം Remembering Moyinkutty - The Hindu Archived 2006-09-19 at the Wayback Machine .
Moyinkutty Vaidyar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മോയ്സ് പസിയോർനിക് ഇംഗ്ലീഷ് വിലാസം https://ml.wikipedia.org/wiki/Moys%C3%A9s_Paciornik
മോയ്‌സെസ് ഗോൾഡ്‌സ്റ്റൈൻ പാസിയോർനിക് (4 ഒക്ടോബർ 1914 - 26 ഡിസംബർ 2008) ഒരു ബ്രസീലിയൻ ഫിസിഷ്യനായിരുന്നു .
തെക്കൻ ബ്രസീലിൽ സ്ഥിതി ചെയ്യുന്ന പരാന സംസ്ഥാനത്തെ കുരിറ്റിബ നഗരത്തിലാണ് അദ്ദേഹം ജനിച്ചത്.
1938-ൽ മെഡിസിനിൽ ബിരുദം നേടി.
1959-ൽ അദ്ദേഹം പാരാനെൻസ് സെന്റർ ഫോർ മെഡിക്കൽ റിസർച്ച് സ്ഥാപിച്ചു, പിന്നീട് അതിൻ്റെ ഡയറക്ടറായി.
കാൻസർ തടയുന്നതിനും ഗൈനക്കോളജിക്കൽ സേവനങ്ങൾക്കുമായുള്ള ഈ കേന്ദ്രം ദക്ഷിണ ബ്രസീലിലെ തദ്ദേശീയ റിസർവേഷനുകളിലേക്ക് വ്യാപിപ്പിച്ചു, അക്കാലത്ത് മോയ്‌സ് സ്ക്വാറ്റിംഗ് ജനനത്തെ പിന്തുണച്ചിരുന്നു, കൈൻഗാംഗ് തദ്ദേശീയ ഗോത്രത്തിന് നഗരത്തിലെ സ്ത്രീകളേക്കാൾ ഉറച്ച യോനി പേശികളുണ്ടെന്ന് അദ്ദേഹം അഭിപ്രായപ്പെട്ടു.
നിരവധി പുസ്‌തകങ്ങൾ രചിച്ച അദ്ദേഹം, പരാന അക്കാദമി ഓഫ് ആർട്‌സിൽ, ബ്രസീലിയൻ അക്കാദമി ഓഫ് മെഡിക്കൽ റൈറ്റേഴ്‌സിൽ അംഗമായിരുന്നു, കൂടാതെ ബ്രസീലിലെ പാപ്പ് സ്‌മിയർ സ്‌ക്രീനിംഗ് ടെസ്റ്റിന്റെ തുടക്കക്കാരനുമായിരുന്നു അദ്ദേഹം.
ഫെഡറൽ യൂണിവേഴ്‌സിറ്റി ഓഫ് പരാനയിൽ (UFPR), 1952-ൽ അദ്ദേഹം പ്രീ നേറ്റൽ കെയറിന്റെ ചെയർ സ്ഥാപിച്ചു.
2008 ഡിസംബർ 26-ന് ഹൃദയസ്തംഭനത്തെ തുടർന്ന് മോയ്‌സെസ് പസിയോർനിക് അന്തരിച്ചു, 28-ന് കുരിറ്റിബയിൽ അദ്ദേഹത്തെ സംസ്‌കരിച്ചു.
അദ്ദേഹത്തിന്റെ മകൻ ക്ലോഡിയോ പാസിയോർനിക് തന്റെ ജോലി തുടരുന്നു.
പ്രസിദ്ധീകരണങ്ങൾ (ക്ലോഡിയോ പാസിയോർനിക്കിനൊപ്പം) Birth in the Squatting Position ( സ്ക്വാറ്റിംഗ് പൊസിഷനിലെ ജനനം) (1979) പോളിമോർഫ് ഫിലിംസ് (ക്ലോഡിയോ പാസി ജയോർനിക്കിനൊപ്പം) Birth and Rooming-In: Lessons Learned from the Forest Indians of Brazil Birth 1983 (ജ നനവും താമസവും: ബ്രസീലിലെ ഫോറസ്റ്റ് ഇന്ത്യക്കാരിൽ നിന്ന് പഠിച്ച പാഠങ്ങൾ ബർത്ത് 1983 വേനൽക്കാലം);10(2):119.
Commentary: arguments against episiotomy and in favor of squatting for birth.
(വ്യാഖ്യാനം: എപ്പിസോടോമിക്കെതിരായ വാദങ്ങൾ, ജനനത്തിനായുള്ള സ്ക്വാറ്റിംഗിന് അനുകൂലമായി).
ജനനം 1990 ഡിസംബർ;17(4):234, 236.
ബർത്ത് 1991 ജൂൺ;18(2):119.
Use of the squatting position for birth (ജനനത്തിനായി സ്ക്വാറ്റിംഗ് സ്ഥാനത്തിന്റെ ഉപയോഗം).
ബർത്ത് 1992 ഡിസംബർ;19(4):230-1.
ഇതും കാണുക പ്രസവ സ്ഥാനങ്ങൾ ഹ്യൂഗോ സബാറ്റിനോ അവലംബം പുറം കണ്ണികൾ പസിയോർനിക് ക്ലിനിക്ക് ഡേവിസ്-ഫ്ലോയിഡ് ആർ മാറുന്ന പ്രസവം: ലാറ്റിൻ അമേരിക്കൻ ഉദാഹരണം മിഡ്‌വൈഫറി ടുഡേ, വാല്യം #84, പേജ്.
ശീതകാലം 2007
മോയ കോൾ ഇംഗ്ലീഷ് വിലാസം https://ml.wikipedia.org/wiki/Moya_Cole
ഒരു വടക്കൻ ഐറിഷ് മെഡിക്കൽ ഡോക്ടറും ഗൈനക്കോളജിക്കൽ ഗവേഷകയും കൺസൾട്ടന്റും എഴുത്തുകാരിയുമായിരുന്നു ഡോ മേരി പട്രീഷ്യ "മോയ" കോൾ, MD, DMRT, DRCOG, FRCR, OBE (31 ഓഗസ്റ്റ് 1918 - 16 മെയ് 2004) .
കൗണ്ടി കാവനിലാണ് മോയ കോൾ ജനിച്ചത്.
അവർ കാരിക്ക്ഫെർഗസിലെയും പോർട്രഷിലെയും പ്രൈമറി സ്കൂളുകളിലും തുടർന്ന് കോളെറൈൻ ഹൈസ്കൂളിലും തുടർന്ന് മെത്തഡിസ്റ്റ് കോളേജ് ബെൽഫാസ്റ്റിലും പഠിച്ചു.
1939-ൽ ബെൽഫാസ്റ്റിലെ ക്വീൻസ് യൂണിവേഴ്‌സിറ്റിയിൽ നിന്ന് ഭൗതികശാസ്ത്രത്തിൽ ബിരുദം നേടിയ അവർ ഒരു വർഷത്തിനുശേഷം ബിരുദാനന്തര ബിരുദം നേടി.
1941-ലും 1943-ലും പോർട്ടഡൗൺ കോളേജിൽ അധ്യാപനം നടത്തിയ ശേഷം ക്വീൻസ് യൂണിവേഴ്‌സിറ്റിയിൽ തിരിച്ചെത്തി.
1948-ൽ എംബി നേടി.
ക്വീൻസിൽ സ്റ്റുഡന്റ് ക്രിസ്ത്യൻ മൂവ്‌മെന്റിന്റെയും സ്റ്റുഡന്റ്‌സ് റെപ്രസന്റേറ്റീവ് കൗൺസിലിന്റെയും പ്രസിഡന്റായിരുന്നു.
സെന്റ് ആൻസ് ഹോസ്പിസിൽ നിന്ന് വിരമിച്ച ശേഷം, അവരുടെ ബഹുമാനാർത്ഥം ഒരു യൂണിറ്റിന് മോയ കോൾ ഡേ കെയർ സെന്റർ എന്ന് നാമകരണം ചെയ്തു.
2004 മെയ് 16 ന് 85 വയസ്സുള്ള പാർക്കിൻസൺസ് രോഗത്തിന്റെ സങ്കീർണതകൾ മൂലം കോൾ ന്യൂകാസിൽ കൗണ്ടി ഡൗണിൽ വച്ച് മരിച്ചു.
1990-ൽ അവർക്ക് ഓർഡർ ഓഫ് ദി ബ്രിട്ടീഷ് എംപയർ ലഭിച്ചു.
മോയിൻ ബാപ്പു ഇംഗ്ലീഷ് വിലാസം https://ml.wikipedia.org/wiki/Moyin_Bappu
കേരളത്തിലെ ഒരു സാമൂഹിക പ്രവർത്തകനാണ് മോയിൻ ബാപ്പു .
മാവൂർ ഗ്വാളിയോർ റയോൺസിനെതിരെ നടന്ന സമരത്തിലെ പ്രധാനിയായിരുന്നു ഇദ്ദേഹം.
ചാലിയാറിനപ്പുറം, മലപ്പുറം ജില്ലയിലെ എടവണ്ണപ്പാറയിലെ കൊയ്പ്പത്തൊടി തറവാട്ടിലാണ് ബാപ്പുക്ക എന്ന മോയിൻ ബാപ്പു ജനിച്ചത്.
വാഴക്കാടും മുക്കത്തുമായി സ്‌കൂൾ വിദ്യാഭ്യാസം.
കൊല്ലം ജില്ലയിലെ ഓച്ചിറയിൽ ആറു വർഷത്തെ മത പഠനം.
എട്ടു മക്കൾ.
നാലാണും നാലുപെണ്ണും.
ഭാര്യ സുഹ്‌റാബി.
മക്കൾ: ഹാജറ,സക്കീന,നഫീസ,മുഹമ്മദ് റാഫി, ഔസ്, ഹവ്വാത്, അബ്ദുറഹിം, റാഷിദ.
മരുമക്കൾ: കുട്ടി ഹസ്സൻ, ഹംസ, മായിൻ, സഫീന, ഇർതാഹ് മറിയം, സാജിദ, ഇഖ്ബാൽ
പേരകുട്ടികൾ: ജെംഷി, ജിഷ, നബീൽ, ഷഹനാസ്, അഷിഫ്, മിനാസ്,അസദ്, തസ്‌നീം, നിതാഷ , ആമിന റിഫ,മുഹമ്മദ് റിഹാൻ,മുഹമ്മദ് റസാൻ, മുഹമ്മദ് ഉസൈർ,മുഹമ്മദ് ഉമൈർ, ബർസ ഫാത്തിമ, ബിലാൽ,തസ്‌കീൻ, തനസിൽ
എസ്.ടി.യു വിലൂടെ മാവൂരിലെ പൊതുരംഗത്തേക്ക് കടന്നുവന്ന മോയിൻ ബാപ്പു മാവൂർ ഗ്വാളിയോർ റയോൺസ് കമ്പനിക്കെതിരെ നടന്ന സമരത്തിലൂടെയാണ് പൊതുരംഗത്ത് സജീവമാകുന്നത്.1950 കളുടെ ഒടുവിൽ കമ്പനിയുടെ കെട്ടിടനിർമ്മാണം നടക്കുമ്പോൾ കരാറുകാർക്കൊപ്പം നിർമ്മാണ പ്രവർത്തനത്തിൽ പങ്കാളി.
പിന്നെ കമ്പനിയിൽ തൊഴിലാളി.
മുൻ നക്‌സൽ നേതാവ് എ. വാസുവിനൊപ്പം ചേർന്ന് 1983 ൽ 'ഗ്രോ' (ഗ്വാളിയോർ റയോൺസ് ഓർഗനൈസേഷൻ ഓഫ് വർക്കേഴ്‌സ്) എന്ന സ്വതന്ത്ര തൊഴിലാളി യൂണിയൻ കെട്ടിപ്പടുത്തു.
പിന്നീട് 1985 ൽ വിവിധ തൊഴിലാളി യൂണിയനുകൾ ഒന്നിച്ച് പണിമുടക്കിയപ്പോൾ അതിനൊപ്പം 'ഗ്രോ'യും ചേർന്നു.
സമരം മുന്നോട്ട് ഇഴഞ്ഞ് നീങ്ങുന്നതിനിടെ പതിമൂന്ന് തൊഴിലാളികൾ ആത്മഹത്യചെയ്തു.
തുടർന്ന് സമരത്തിന്റെ നേതൃത്വം 'ഗ്രോ'യ്ക്ക് തനിച്ചായി.
രണ്ടു തവണകളിലായി അമ്പത്തെട്ട്് ദിനം മോയിൻ ബാപ്പുവും വാസും നിരാഹാരം കിടന്നു.
അതിനും വളരെ മുമ്പ് മറ്റൊരു പതിനഞ്ച് ദിവസവും തൊഴിലാളികൾക്കുവേണ്ടി ബാപ്പു നിരാഹാരം കിടന്നിട്ടുണ്ട്.
ഒടുവിൽ മാവൂരിന്റെ വിജയം സമരക്കാർ നേടിയെടുത്തു.
അടച്ചുപൂട്ടിയ ഗ്രാസിം കമ്പനി തുറന്ന് അധികം വൈകാതെ വീണ്ടുമൊരു സമരം മാവൂരിൽ ഉയർന്നു. 'കമ്പനി അടച്ചുപൂട്ടുക' എന്ന മുദ്രാവാക്യവുമായി സമരം കമ്പനിക്ക് പുറത്തായിരുന്നു നടന്നത്.
ചാലിയാറിനും മനുഷ്യനും വേണ്ടി നടന്ന രണ്ടാം മാവൂർ സമരത്തിലും മായിൻ ബാപ്പു മുൻനിരയിൽ തന്നെ നിന്നു.
തൊഴിലാളികൾക്ക് നഷ്ടപരിഹാരം നൽകി കമ്പനി അടച്ചുപൂട്ടണം എന്നായിരുന്നു ഗ്രോയുടെ നിലപാട്.
ഒടുവിൽ മാവൂർ ബിർളയെ നാടുകടത്തി.
കമ്പനി പൂട്ടിയെങ്കിലും മായിൻ ബാപ്പു സാമൂഹ്യ പ്രവർത്തനങ്ങളിൽ പങ്കാളിയാണ്.
അതിനിടയിൽ വാസുവേട്ടനൊപ്പം ചേർന്ന് പല പ്രശ്‌നങ്ങളിലും ഇടപെട്ടിരുന്നു.
കോഴിക്കോട് മെഡിക്കൽ കോളജിലെ ഹോസ്റ്റൽ ജീവനക്കാരുടെ പ്രശ്‌നങ്ങൾ ഏറ്റെടുത്ത് സമരങ്ങൾ നടത്തി.
ഹജ്ജ് യാത്രികരുടെ കൈയിൽ നിന്ന് ഇടനിലക്കാർ വൻതുക കൈപറ്റുന്നതിനെതിരെയുള്ള സമരത്തിലും സജീവമായിരുന്നു മായിൻ ബാപ്പു.
അവസാനം പൈസ കുറേപേർക്ക് തിരിച്ചുകിട്ടി.
കിനാലൂരിലെ ഭൂമി ഏറ്റെടുക്കൽ പ്രശ്‌നം, നക്‌സലൈറ്റ് രാജന്റെ ഭൗതിക ശരീരം എന്തുചെയ്തു എന്നന്വേഷിക്കണമെന്നാവശ്യപ്പെട്ട് തിരുവനന്തപുരത്തേക്ക് നടത്തിയ ജാഥ ഇതിലൊക്കെ പങ്കെടുത്തു.
ജെ.ഡി.റ്റിലെ അഴിമതിക്കെതിരെയും ചില പ്രശ്‌നങ്ങളിൽ ഇടപെടുന്നു.
ഇപ്പോൾ വഖഫിന്റെ സ്വത്തുവകകൾ ചിലർ മാത്രം ഉപയോഗിക്കുന്നതിനെതിരെ ഒരു കേസ് നടത്തുന്നുണ്ട്.
ഇപ്പോൾ എൻ.സി.എച്ച്.ആർ.ഒയുടെ കോഴിക്കോട് ജില്ലാ പ്രസിഡന്റാണ്.
അവലംബം ↑ http://uneditedwritings.blogspot.in/2011/01/blog-post_537.html ↑ http://www.madhyamam.com/news/128276/111025%5Bപ്രവർത്തിക്കാത്ത+കണ്ണി%5D
മോയ്‍സാലെൻ ദേശീയോദ്യാനം
മോയ്‍സാലെൻ ദേശീയോദ്യാനം (( Norwegian : Møysalen nasjonalpark ) നോർവേയിലെ നോർഡ്‍ലാൻഡ് കൌണ്ടി യലുള്ള ഹിന്നോയാ ദ്വീപിൽ സ്ഥിതിചെയ്യുന്ന ഒരു ദേശീയോദ്യാനമാണ്.
താറുമാറാകാത്ത തീരദേശ ആൽപൈൻ ഭൂപ്രകൃതി സംരക്ഷിക്കുകയെന്ന ഉദ്ദേശം മുൻനിറുത്തിയാണ് ഈ ദേശീയോദ്യാനം രൂപീകരിച്ചത്.
സമുദ്രത്തിൽനിന്നും കടൽത്തീരത്തുനിന്നും ഫ്‍ജോർഡുകളിൽനിന്നും മറ്റും ഉന്തിനിൽക്കുന്ന കൊടുമുടികളാണ് ഇവിടുത്തെ ഭൂപ്രകൃതിദൃശ്യങ്ങൾ.
ഈ മേഖലയിലെ ഏറ്റവും ഉയർന്ന പ്രദേശം 1,262 മീറ്റർ (4,140 അടി) ഉയരമുള്ള മോയിസാലെൻ പർവ്വതം ആണ്.
മോബിൻ മോഹൻ മോബിൻ മോഹൻ.
ഒരു മലയാളം നോവലിസ്റ്റാണു മോബിൻ മോഹൻ .
2021ലെ കേന്ദ്ര സാഹിത്യ അക്കാദമി യുവപുരസ്‌കാരം ലഭിച്ചിട്ടുണ്ട്.
മോബിൻ മോഹൻ 1988 ൽ ഇടുക്കി ജില്ലയിലെ കട്ടപ്പനക്കടുത്തുള്ള കാഞ്ചിയാറിൽ ജനിച്ചു.
മോബിൻ മോഹന്റെ മുത്തച്ഛൻ 1944 ൽ കോട്ടയത്ത് നിന്ന് ഇടുക്കിയിലേക്ക് കുടിയേറിയെത്തിയ വ്യക്തിയാണ്.
എൻ.ജി.മോഹനന്റെയും ശോഭനയുടെയും മകനായാണ് ജനനം.
കാഞ്ചിയാർ സെന്റ് മേരീസ് സ്കൂൾ, സെന്റ് മേരീസ് സ്കൂൾ മേരികുളം, സെന്റ് ജെറോംസ് എച്ച്എസ്എസ് വെള്ളയാംകുടി,കോളേജ് ഓഫ് അപ്ലൈഡ് സയൻസ്, കട്ടപ്പന എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.
കട്ടപ്പന സെന്റ്.
സെബാസ്റ്റ്യൻസ് കോളേജ് അധ്യാപകനായിരുന്നു.
കേരള സാംസ്കാരിക വകുപ്പിന്റെ ജില്ലാ പ്രോജക്ട് കോർഡിനേറ്ററായി പ്രവർത്തിച്ചു.
കേരള സാഹിത്യ അക്കാദമിയുടെ ജനറൽ കൗൺസിൽ അംഗമാണ്.
ഇപ്പോൾ കട്ടപ്പന മുൻസിഫ് കോടതിയിൽ ജോലി ചെയ്യുന്നു.
ജക്കരാന്ത എന്ന നോവലിന് 2021-ലെ കേന്ദ്ര സാഹിത്യ അക്കാദമി യുവ അവാർഡ് ലഭിച്ചിട്ടുണ്ട്.
പ്രധാനപ്പെട്ട കൃതികൾ ആകാശം പെറ്റ തുമ്പികൾ |(കഥകൾ) പുറമ്പോക്ക് |(കഥകൾ) ജക്കരന്ത |(നോവൽ) പുരസ്കാരങ്ങൾ കേന്ദ്ര സാഹിത്യ അക്കാദമി യുവപുരസ്‌കാരം 2021- ജക്കറാന്ത(നോവൽ) ==  ചിത്രശാല  == കേന്ദ്ര സാഹിത്യ അക്കാദമിയുടെ യുവ പുരസ്കാരം  പ്രസിഡന്റ് ചന്ദ്രശേഖര കമ്പാറയിൽനിന്നും മോബിൻ മോഹൻ  ഏറ്റുവാങ്ങുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ പുറത്തുനിന്നുള്ള കണ്ണികൾ മോബിൻ മോഹൻ ബുക്ക്സ്
മോമോ ഇംഗ്ലീഷ് വിലാസം https://ml.wikipedia.org/wiki/Momo
നിരവധി ആളുകളുടെ മരണത്തിന് കാരണമായിട്ടുണ്ട് എന്ന് പറയപെടുന്ന ബ്ലൂ വെയിൽ (ഗെയിം)ന് പിന്നാലെ ഇന്റർനെറ്റ് മുഖേന പ്രചരിക്കുന്നു എന്ന് പറയപ്പെടുന്ന മറ്റൊരു  ഗെയിമാണ് മോമോ ഇത് കുട്ടികളിലും മുതിർന്നവരിലും ആത്മഹത്യാ പ്രവണതയുണ്ടാക്കി മാറ്റുന്ന ഒരു ചലഞ്ച് ആണെന്ന് പറയപെടുന്നു ഈ ഗെയിമിനെ കുറിച്ച് പല രാജ്യങ്ങളിലും ജാഗ്രതാ നിർദ്ദേശം നൽകിയിട്ടുണ്ട് ബ്ലൂവെയിൽ ചാലഞ്ചിന് ശേഷം വന്ന ഏറ്റവും അപകടകാരിയായ ഗെയിം ചലഞ്ചാണിത്.
വാട്സ്ആപ്പ് വഴിയാണ് ഈ ഗെയിം പ്രചരിക്കുന്നത്.
എന്നാൽ മെക്‌സിക്കൻ കമ്പ്യൂട്ടർ ക്രൈം ഇൻവെസ്റ്റിഗേഷൻ ടീം നടത്തിയ അന്വേഷണ പ്രകാരം ഫെയ്‌സ്ബുക്കിലാണ് ഇത് ആദ്യം ആരംഭിച്ചതെന്ന് പറയുന്നുപെടുന്നുണ്ട് ജപ്പാനീസ് ആർട്ടിസ്റ്റ് ആയ മിഡോരി ഹയാഷിയുടെ പ്രശസ്തമായ ശിൽപത്തിൻറെത് എന്ന് തോന്നിക്കുന്ന മുഖമാണ് ഈ ഗെയിമിലെ മോമോയുടെ മുഖചിത്രം.
ഉണ്ടക്കണ്ണുകളും മെലിഞ്ഞ ശരീരവും വിളറിയ നിറവുമുള്ള ഈ ചിത്രം ആദ്യ ഗെയിമിൽ തന്നെ കുട്ടികളിൽ ഭീതി ജനിപ്പിക്കുന്നു ഗെയിമിൻറെ രീതി
ഗെയിമിൽ താത്പര്യമുള്ള ഉപയോക്താക്കളോട് ആദ്യം മോമോ എന്ന പേരിലുള്ള അഡ്മിനെ ബന്ധപ്പെടാൻ ആഹ്വാനം ചെയ്യുന്നു .
തുടർന്ന് നിങ്ങളെ കുറിച്ച് എനിക്ക് എല്ലാം അറിയാം എന്ന ആദ്യ സന്ദേശം എത്തുന്നു.
പിന്നീട് കളിയിൽ തുടരാൻ പ്രേരിപ്പിക്കുന്നു.
കളിയിൽ തുടരാൻ തയ്യാറായില്ലെങ്കിൽ മോമോ ഭീഷണി തുടങ്ങും.
നേരത്തെ ഇരയായവർക്ക് നേരെയുണ്ടായ ആക്രമണങ്ങളുടെ ചിത്രങ്ങൾ ഇവർക്ക് അയച്ചുകൊടുക്കും അത് ചിലപ്പോൾ പങ്കെടുക്കുന്നവരെ മാനസികമായി വേട്ടയാടപെടുന്നു.
അവസാനം ക്രമേണ സ്വയം മുറിവുകളുണ്ടാക്കി വേദനിപ്പിക്കുകയും ജീവനൊടുക്കുകയും ചെയ്യുന്ന അസ്ഥയിലേക്ക് പോകുകയും ചെയ്യുന്നു എന്ന് പറയപെടുന്നു .
ഇത് ഒരു പേഴ്സണലൈസ്ഡ് ഗെയിമായതിനാൽ തന്നെ ഇതിൻറെ സ്വാധീന ശക്തിയും വളരെ വലുതാണ്‌.
മോയിറ ബ്രൗൺ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Moira_Brown Moira Brown
കനേഡിയൻ നോർത്ത് അറ്റ്ലാന്റിക് റൈറ്റ് തിമിംഗല ഗവേഷകയാണ് മൊയിറ ബ്രൗൺ .
കാനഡയിലെ ഫണ്ടി ഉൾക്കടലിൽ കപ്പൽ പണിമുടക്കുകളും വടക്കൻ അറ്റ്ലാന്റിക് റൈറ്റ് തിമിംഗല മരണവും പരിഹരിക്കാൻ കാനഡ സർക്കാരിനെയും കപ്പൽ വ്യവസായത്തെയും ശാസ്ത്രജ്ഞരെയും ബോധ്യപ്പെടുത്തുന്നതിനുള്ള സംരംഭത്തിന് അവർ നേതൃത്വം നൽകുന്നു.
ബ്രൗൺ 30 വർഷത്തിലേറെ തിമിംഗലങ്ങളെക്കുറിച്ച് ഗവേഷണം നടത്തിയിട്ടുണ്ട്.
ക്യൂബെക്കിലെ മോൺട്രിയലിൽ ജനിച്ച അവർ ബ്രൗൺ ലാച്ചിനിലാണ് വളർന്നത്.
അവർ പഠനത്തിനായി മക്ഗിൽ സർവകലാശാലയിൽ ചേർന്നു.
ക്യൂബെക്കിലെ മോൺട്രിയലിലെ വെസ്റ്റ് ഐലന്റ് ജില്ലയിലെ സ്കൂളുകളിൽ ബ്രൗൺ നാലുവർഷം കായിക വിദ്യാഭ്യാസ ക്ലാസ് പഠിപ്പിച്ചു.
പുനരുപയോഗിക്കാവുന്ന വിഭവങ്ങൾ പഠിക്കാൻ അവർ മോൺ‌ട്രിയലിലെ മക്ഗിൽ സർവകലാശാലയിൽ ചേർന്നു ബിരുദാനന്തര ബിരുദം നേടി.
തിമിംഗലത്തിന്റെ ചരിത്രത്തെക്കുറിച്ചുള്ള ഒരു പ്രോജക്റ്റിൽ ഫിഷറീസ് ആൻഡ് ഓഷ്യൻസ് കാനഡയുടെ ഗവേഷണ സഹായിയായി ബ്രൗൺ പ്രവർത്തിച്ചു.
1985-ൽ അവർ ന്യൂ ഇംഗ്ലണ്ട് അക്വേറിയത്തിൽ ഒരു സന്നദ്ധപ്രവർത്തകയായി പ്രവർത്തിക്കാൻ  തുടങ്ങി.
നോർത്ത് അറ്റ്ലാന്റിക് റൈറ്റ് തിമിംഗല ജനസംഖ്യാ ജീവശാസ്ത്രം ബേ ഓഫ് ഫണ്ടിയിലും പിന്നീട് കേപ് കോഡ് ബേയിലും പഠിച്ചു.
റൈറ്റ് തിമിംഗല ജനിതകശാസ്ത്രത്തെക്കുറിച്ചുള്ള അവരുടെ പഠനം 1988 ൽ ആരംഭിച്ചു.
അവർ പത്തുവർഷത്തോളം ഈ തിമിംഗലങ്ങളോടൊപ്പം പ്രവർത്തിക്കുകയും പഠിക്കുകയും ചെയ്ത ശേഷം, മൊയിറ ഒന്റാറിയോയിലെ ഗുവൽഫ് സർവകലാശാലയിൽ നിന്ന് ഡോക്ടറേറ്റ് ബിരുദം നേടാൻ യൂണിവേഴ്സിറ്റിയിലേക്ക് മടങ്ങി.
മെയിനിലെ ബാർ ഹാർബറിലെ കോളേജ് ഓഫ് അറ്റ്ലാന്റിക്കിൽ ബ്രൗൺ മൂന്ന് വർഷം ജോലി ചെയ്തു.
തുടർന്ന് മസാച്യുസെറ്റ്സിലെ പ്രൊവിൻസ്‌ടൗണിലെ സെന്റർ ഫോർ കോസ്റ്റൽ സ്റ്റഡീസിന്റെ ഡയറക്ടറായി.
ബ്രൗണിന്റെയും അവരുടെ സഹപ്രവർത്തകരുടെയും അഞ്ച് വർഷത്തെ പരിശ്രമത്തിന് ശേഷം വംശനാശ ഭീഷണി നേരിടുന്ന സമുദ്രജീവികളെ ഒഴിവാക്കാൻ അന്താരാഷ്ട്ര സമുദ്ര സംഘടന 2003 ൽ കപ്പൽ പാതകളിൽ ഭേദഗതി വരുത്തി.
2004-ൽ, ബ്രൗൺ മസാച്യുസെറ്റ്സിലെ ബോസ്റ്റണിലെ ന്യൂ ഇംഗ്ലണ്ട് അക്വേറിയത്തിൽ ഉയർന്ന പദവിയിലുള്ള ഒരു ശാസ്ത്രജ്ഞയായി.
കനേഡിയൻ ജലത്തിൽ റൈറ്റ് തിമിംഗല ജനതയ്ക്ക് മനുഷ്യനുമായുള്ള ഭീഷണികൾ കുറയ്ക്കുന്നതിൽ ശ്രദ്ധ കേന്ദ്രീകരിച്ചുകൊണ്ട് അവർ ഇപ്പോഴും സമുദ്ര സംരക്ഷണ പ്രവർത്തനങ്ങൾ നടത്തുന്നു.
2016 ൽ ബ്രൗൺ നോർത്ത് അറ്റ്ലാന്റിക് റൈറ്റ് തിമിംഗലം വീണ്ടെടുക്കൽ-ഇംപ്ലിമെന്റേഷൻ ടീമിന്റെ സഹ അധ്യക്ഷയാണ്.
അവർ കനേഡിയൻ തിമിംഗല ഇൻസ്റ്റിറ്റ്യൂട്ടിലെ അംഗവുമാണ്.
Two North Atlantic right whales ഫോട്ടോ തിരിച്ചറിയൽ കാറ്റലോഗ്
തിമിംഗലങ്ങളുടെ ഫോട്ടോ തിരിച്ചറിയൽ 1970 കളിൽ ആദ്യമായി വികസിപ്പിച്ചെടുത്തു.
ആധുനിക തിമിംഗല പഠന സമയത്ത് ഇത് വ്യാപകമായി ഉപയോഗിക്കുന്നു.
ഓരോ റൈറ്റ് തിമിംഗലത്തിനും ഭൗതിക സവിശേഷതകളുണ്ട്.
അത് ബാക്കിയുള്ളവയിൽ നിന്ന് അദ്വിതീയവും വേർതിരിക്കാവുന്നതുമാണ്.
ഓരോ തിമിംഗലത്തിന്റെയും സ്വാഭാവിക അടയാളങ്ങൾ ഫോട്ടോ എടുക്കുന്നു.
വിവരങ്ങൾ ഒരു കമ്പ്യൂട്ടർ ഡാറ്റാബേസിലേക്ക് സമാഹരിച്ചിരിക്കുന്നു.
ന്യൂ ഇംഗ്ലണ്ട് അക്വേറിയത്തിലെ നോർത്ത് അറ്റ്ലാന്റിക് റൈറ്റ് തിമിംഗല കാറ്റലോഗ് 1990 ൽ സ്കോട്ട് ക്രോസ് ആരംഭിച്ചു.
1935 മുതൽ 500 ലധികം വ്യക്തിഗത തിമിംഗലങ്ങളെ 30,000 തിമിംഗലങ്ങൾ കണ്ടതുമായി ബന്ധപ്പെട്ട വിവരങ്ങൾ ഇതിൽ അടങ്ങിയിരിക്കുന്നു.
ഡാറ്റാബേസിൽ സംഭാവന ചെയ്ത നിരവധി ശാസ്ത്രജ്ഞരിൽ ഒരാളാണ് ബ്രൗൺ.
ശാസ്ത്രജ്ഞരും ഗവേഷകരും ഈ വിവരങ്ങൾ ഉപയോഗിച്ച് ജനസംഖ്യ കണക്കാക്കി: 2007 ൽ റൈറ്റ് തിമിംഗലങ്ങളുടെ എണ്ണം 400 എണ്ണമായി കണക്കാക്കപ്പെട്ടിരുന്നു.
ഒരു തിമിംഗലം എപ്പോൾ എവിടെയാണ് സഞ്ചരിച്ചതെന്ന് നിർണ്ണയിക്കാനും തിമിംഗലങ്ങളുടെ ജനസംഖ്യാശാസ്‌ത്രം, പ്രത്യുൽപാദന ശ്രമങ്ങൾ, മരണനിരക്ക്, പെരുമാറ്റം, മൈഗ്രേഷൻ പാറ്റേണുകൾ, മനുഷ്യർ മൂലമുണ്ടാകുന്ന പാടുകൾ എന്നിവ നിരീക്ഷിക്കാനും അവർക്ക് കഴിയും.
ഈ ഗവേഷണത്തിൽ നിന്ന് ശേഖരിച്ച ഫലങ്ങൾ 2003-ൽ നടപ്പാക്കിയ ബേ ഓഫ് ഫണ്ടി ട്രാഫിക് സെപ്പറേഷൻ സ്കീം പോലുള്ള ജീവിവർഗ പ്രശ്‌നങ്ങൾ കണ്ടെത്താനും വീണ്ടെടുക്കൽ തന്ത്രങ്ങൾ നടപ്പിലാക്കാനും ഉപയോഗിക്കുന്നു.
അവലംബം North Atlantic right whale Kraus, S.D. Rolland, R. (eds.) (2007).
The Urban Whale: North Atlantic Right Whales at the Crossroads .
ISBN 0-674-02327-7 പുറംകണ്ണികൾ Moira Brown (biologist) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Shipping Lanes and Whales Shipping Lanes Whale Collision with Ships , historical article with statistics Right Whale Conservation Bay of Fundy Shipping Lanes Right Whales
മോബെർജെല്ലിഡേ ഇംഗ്ലീഷ് വിലാസം https://ml.wikipedia.org/wiki/Mobergellidae
ചെറിയ പുറം തോടുകൾ അടങ്ങിയ അനേകം ഫോസ്സിലുകളിൽ ഒന്നാണ് ഇവ.
തുടക്ക കാംബ്രിയൻ  കാലത്ത് ആണ് ഇവ ജീവിച്ചിരുന്നത്.
തീരെ ചെറിയ ഈ പുറം തോടുക്കൾ ആകൃതിയിൽ വ്യത്യസ്തങ്ങൾ ആയിരുന്നു എന്നാൽ അടിസ്ഥാന രൂപം പരന്ന തളികയുടെ ആണ്.
ഇവയിൽ മികവയും ഫോസ്ഫേറ്റ് ഫോസ്സിലുകൾ ആണ്.
പുരാജീവിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
റുബിയ ഇംഗ്ലീഷ് വിലാസം https://ml.wikipedia.org/wiki/Rubia
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ തന്നെ മരുന്നു ചെടികളുടെ കുടുംബത്തിലെ ഒരു ജനുസ്സാണ് റുബിയ - Rubia .
ഇതിൽ 60ഓളം സ്പീഷിസുകൾ ഉണ്ട്.
ഇവ സാധാരണമായി മാഡർ , റുബിയ ടിങ്ക്റ്റോറം (Common Madder), റുബിയ പെരെഗ്രിന (Wild Madder), റുബിയ കോർഡിഫോളിയ (Munjeet or Indian Madder) എന്നൊക്കെ അറിയപ്പെടുന്നു.
ഔഷധച്ചെടികളായ ഇവ പറ്റിപ്പിടിച്ചു വളരുന്നവയും, കുറ്റിച്ചടികളായി വളരുന്നവയുമാണ്.
ഇവ ഓൾഡ് വേൾഡിലും ആഫ്രിക്കയിലും അമേരിക്കയിലും മിതശീതോഷ്‌ണമായ ഏഷ്യൻ ഭാഗങ്ങളിലുമാണ് നൈസർഗ്ഗികമായി വളരുന്നത്.
ചെടികൾ 1.5 മീറ്റർ ഉയരത്തിൽ വളരുന്നു.
ഇവയിൽ എപ്പോഴും ഇലകൾ പച്ചപ്പാർന്നു കാണുന്നു.
5 മുതൽ 10 സെന്റീമീറ്റർ വരെ നീളമുള്ള ഇലകൾ 2 മുതൽ മൂന്നു സെന്റീമീറ്റർ വരെ പരപ്പാർന്നു കാണുന്നു.
ഇവയുടെ പുഷ്‌പമണ്‌ഡലം നക്ഷത്രാകൃതിയിൽ 4 മുതൽ 7 വരെ ചെറുശിഖരങ്ങളായി വളരുന്നു.
ഇവയുടെ അഗ്രത്തിൽ ചെറുപുഷ്പങ്ങൾ വളരുന്നു.
സ്പീഷിസ് Rubia agostinhoi Dans.
P.Silva Rubia aitchisonii Deb Malick Rubia alaica Pachom.
Rubia albicaulis Boiss.
Rubia angustisissima Wall.
ex G.Don Rubia argyi (H.Lév. Vaniot) Hara ex Lauener Rubia atropurpurea Decne.
Rubia balearica (Willk.) Porta Rubia caramanica Bornm.
Rubia charifolia Wall.
ex G.Don Rubia chinensis Regel Maack Rubia chitralensis Ehrend.
Rubia clematidifolia Blume ex Decne.
റുബിയ കോർഡിഫോളിയ L. – മഞ്ചട്ടി Rubia crassipes Collett Hemsl.
Rubia cretacea Pojark.
Rubia danaensis Danin Rubia davisiana Ehrend.
Rubia deserticola Pojark.
Rubia discolor Turcz.
Rubia dolichophylla Schrenk Rubia edgeworthii Hook.f. Rubia falciformis H.S.Lo Rubia filiformis F.C.How ex H.S.Lo Rubia florida Boiss.
Rubia fruticosa Aiton Rubia garrettii Craib Rubia gedrosiaca Bornm.
Rubia haematantha Ary Shaw Rubia hexaphylla (Makino) Makino Rubia himalayensis Klotzsch Rubia hispidicaulis D.G.Long Rubia horrida (Thunb.) Puff Rubia infundibularis Hemsl.
Lace Rubia jesoensis (Miq.) Miyabe Kudo Rubia komarovii Pojark.
Rubia krascheninnikovii Pojark.
Rubia laevissima Tschern.
Rubia latipetala H.S.Lo Rubia laurae (Holmboe) Airy Shaw Rubia laxiflora Gontsch.
Rubia linii J.M.Chao Rubia magna P.G.Xiao Rubia mandersii Collett Hemsl.
Rubia manjith Roxb.
ex Fleming Rubia maymanensis Ehrend.
Schönb.
-Tem.
Rubia membranacea Diels Rubia oncotricha Hand.
Rubia oppositifolia Griff.
Rubia ovatifolia Z.Ying Zhang ex Q.Lin Rubia pallida Diels Rubia pauciflora Boiss.
Rubia pavlovii Bajtenov Myrz.
Rubia peregrina L. – Wild Madder Rubia petiolaris DC.
Rubia philippinensis Elmer Rubia podantha Diels Rubia polyphlebia H.S.Lo Rubia pterygocaulis H.S.Lo Rubia rechingeri Ehrend.
Rubia regelii Pojark.
Rubia rezniczenkoana Litv.
Rubia rigidifolia Pojark.
Rubia rotundifolia Banks Sol.
Rubia salicifolia H.S.Lo Rubia schugnanica B.Fedtsch.
ex Pojark.
Rubia schumanniana E.Pritz.
Rubia siamensis Craib Rubia sikkimensis Kurz Rubia tatarica (Trevir.) F.Schmidt Rubia tenuifolia d'Urv.
Rubia thunbergii DC.
Rubia tibetica Hook.f. Rubia tinctorum L. – Common Madder Rubia transcaucasica Grossh.
Rubia trichocarpa H.S.Lo Rubia truppeliana Loes.
Rubia wallichiana Decne.
Rubia yunnanensis Diels അവലംബം പുറത്തേക്കുള്ള കണ്ണികൾ World Checklist of Rubiaceae Rubia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Rubia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Rubia in the World Checklist of Rubiaceae
റുബെല്ല വാക്സിൻ
റുബെല്ല രോഗം പ്രതിരോധിക്കാൻ ഉപയോഗിക്കുന്ന വാക്സിനാണ് റുബെല്ലവാക്സിൻ (Rubella vaccine) .
ആദ്യ ഡോസിനു ശേഷം 2 ആഴ്ചയ്ക്കകം ഫലം കണ്ട് തുടങ്ങും, എകദേശം  95%ആളുകളിലും  ഫലപ്രദമാണ്.
നല്ല രീതിയിൽ പ്രതിരോധ പരിപാടികൾ നടക്കുന്ന രാജ്യങ്ങളിൽ റുബെല്ല രോഗം കാണപ്പെടുന്നില്ല.
കുട്ടികളിൽ പ്രതിരോധ പരിപാടികൾ കുറവായ ജനസമൂഹങ്ങളിൽ ശരിയായ പ്രതിരോധ കുത്തിവെപ്പ് കിട്ടാതെ പെൺകുട്ടികൾ അമ്മമാർ ആവുന്നതിനാൽ ആ പ്രദേശത്ത് റുബെല്ല രോഗം കാണാൻ സാധ്യത കൂടുതലാണ്.
റുബോണ്ടോ ഐലൻറ് ദേശീയോദ്യാനം
റുബോണ്ടാ ഐലൻറ് ദേശീയോദ്യാനം വിക്ടോറിയ തടാകത്തിലെ ഒരു ദ്വീപിൽ സ്ഥിതി ചെയ്യുന്ന രണ്ട് ടാൻസിയൻ ദേശീയോദ്യാനങ്ങളിൽ ഒന്നാണ്.
രണ്ടാമത്തേത് സാനെയിൻ ഐലൻറ് ദേശീയോദ്യാനമാണ് .
ഓരോ വർഷവും വിനോദത്തിനായി മത്സ്യം പിടിക്കുന്നവരും പക്ഷിനീരീക്ഷണ കുതുകികളുമായ ചെറിയ കൂട്ടം സന്ദർശകരെ ഈ ദ്വീപ് ആകർഷിക്കുന്നു.
ടാൻസാനിയയിലെ വിക്ടോറിയ തടാകത്തിന്റെ തെക്ക്-പടിഞ്ഞാറൻ അറ്റത്താണ് റൂബോണ്ടോ ദ്വീപ് സ്ഥിതി ചെയ്യുന്നത്.
മ്വാൻസ പട്ടണത്തിനു 150 കിലോമീറ്റർ (93 മൈൽ) പടിഞ്ഞാറായിട്ടാണ് റുബോണ്ടോ ദ്വീപിൻറെ സ്ഥാനം.
റുമാലി റൊട്ടി ഇംഗ്ലീഷ് വിലാസം https://ml.wikipedia.org/wiki/Rumali_Roti ഒരു പാചകക്കാരൻ റുമാലി റൊട്ടിയുണ്ടാക്കുന്നു റുമാലി റൊട്ടി
ഹൈദ്രാബാദിൽ വളരെ പ്രചാരത്തിലുള്ള കനം കുറഞ്ഞ റൊട്ടിയാണ് റുമാലി റൊട്ടി .
മുഗൾ ഭക്ഷണരീതിയിൽ ഇത് തന്തൂരി വിഭവങ്ങളുടെ കൂടെ വിളമ്പുന്നു.
റുമാൽ എന്നതിന് തൂവാല എന്നാണർത്ഥം.
റുമാലി റൊട്ടിയെന്നാൽ തൂവാലപോലെ മൃദുലമായ റൊട്ടിയെന്നുപറയാം.